### Beslutninger

Fremsendes til Teknisk Udvalg til behandling i henhold til beslutning i byrådets møde den 8. oktober 2023.

###

Beslutningsforslag fra V

Forslag

Venstre ønsker med beslutningsforslaget, at der sker en håndhævelse af reglen for blandt andet helårsbeboelse i kolonihavehuse i [adresse]. Der har været beskrevet i medierne (pressen), at mindst et parti ikke ønsker sig en håndhævelse af de gældende regler. Derfor har forslaget også til formål at få afklaret, om det enige byråd står sammen om at håndhæve de gældende regler.

Endvidere ønskes afklaret følgende:

• Teknik og Miljø (MTM) bedes fremsende en redegørelse for, hvordan de i dag håndhæver reglerne for (helårs)beboelse i kolonihaver i [adresse]. Endvidere bedes MTM fremsende en indstilling til byrådet om, hvordan man kan intensivere indsatsen for at håndhæve de gældende regler for (helårs)beboelse i kolonihaverne.

• Kultur og borgerservice (MKB) bedes fremsende en redegørelse for, hvordan de håndterer ønsker om flytning af folkeregisteradresse til et kolonihavehus - kan man flytte sin folkeregisteradresse til et kolonihavehus, hvis man ikke har en folkeregisteradresse et andet sted? Endvidere bedes MKB fremsende en indstilling, som beskriver, hvordan man kan skærpe reglerne for registrering af folkeregisteradresse, så det ikke misbrug.

Motivation

I [adresse] har vi heldigvis flere områder med kolonihaver, som glædeligvis kommer mange af vores borgere i kommunen til gode. Desværre har [adresse], ligesom mange andre kommuner i landet, oplevet en række problemer med kolinihaveejere, som ikke lever op til de regler, der gælder for blandt andet helårsbeboelse i kolonihaveområder.

[adresse] er ikke et område, der hidtil har haft stort kommunalt fokus. Selv om det er en kendt sag, at et stort og formentlig stigende antal borgere bor ulovligt hele året i deres kolonihaver, har både kommunen og de lokale havebestyrelser store problemer med at stoppe regelbrud. Hos Venstre mener vi ikke, at det er acceptabelt, at kommunen ikke gør noget, og at man helt åbenlyst kan slippe af sted med ulovligheder - fra helårsbeboelse og kolonihavehuse, der er større end tilladt, til socialt bedrageri og fusk med folkeregisteradresser, ulovlig udlejning af kolonihaver, ulovlig firmadrift i kolonihaver, penge under bordet i tvivlsomme kolonihavehandler og socialt bedrageri.

Stillet af Ib Jacobsen (V), gruppeformand og medlem af Teknisk udvalg

På vegne af Venstre i Århus Kommune

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra V om håndhævning af reglerne for beboelse i kolonihaver.

Håndhævelse af regler for beboelse m.v.

### Resume

Venstre ønsker, at reglerne for helårsbeboelse i kolonihaver håndhæves. Desuden ønskes redegørelser fra Teknik og Miljø og Kultur og Borgerservice om aktuel håndhævelse og håndtering af folkeregisteradresser i kolonihaver.

Radikale Venstre har stillet ændringsforslag om udarbejdelse af guidelines for haveforeningernes bestyrelser vedr. godkendelse af tekniske installationer m.v.

Teknik og Miljø er enig i behovet for håndhævelse af reglerne men konstaterer, at det nuværende hjemmelsgrundlag er mangelfuldt. Bl.a. tillader CPR-loven flytning af folkeregisteradresse til et kolonihavehus.

Teknik og Miljø fører ikke opsøgende tilsyn, da det ikke vurderes hensigtsmæssigt eller økonomisk muligt indenfor nuværende lovgivning og budgetter.

Teknik og Miljø foreslår, at fokus på håndhævelse af reglerne skærpes via dialog med Kolonihaveforbundet samt politiske henvendelser til [adresse].

Teknik og Miljø foreslår tillige drøftelser med Kolonihaveforbundets Aarhuskreds.

### Beslutningspunkter

Det indstilles:

At 1) redegørelserne i indstillingen tages til efterretning.

At 2) der via dialog med Kolonihaveforbundet og via politiske henvendelser til [adresse] og til ministeren sættes fokus på behovet for en ændring af koloni-haveloven, så kommunerne får bedre muligheder for at komme ulovlig helårsbeboelse til livs.

At 3) ønsket om håndhævelse af reglerne om helårsbeboelse samt spørgsmålet om guidelines vedr. tekniske installationer m.v. drøftes med Kolonihaveforbundets Aarhuskreds, som led i Teknik og Miljøs løbende dialog med kredsen.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 26-04-2023

Henriette Bach:

Sagens behandling blev udsat i byrådets møde den 26. april 2023.

Udvalg: [adresse]

Dato: 10-05-2023

Henriette Bach:

Fremsendes til Magistratsafdelingen for Teknik og Miljø og Magistratsafdelingen for Kultur og Borgerservice med henblik på udarbejdelse af en indstilling, jf. byrådets vedtagelse i mødet den 10. maj 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 09-10-2023

Henriette Bach: 4

Fremsendes til [adresse] med bemærkning, at Magistraten i mødet den 9. oktober 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 19. september 2023.

Rådmand Tage Iversen, rådmand Jeppe Iversen og Carsten Kristensen tog forbehold.